title: 2004/722/EB: Europos parlamento sprendimas 2004 m. balandžio 21 d. uždaryti šeštojo, septintojo ir aštuntojo Vystymo fondų sąskaitas už 2002 finansinius metus

text:
21.4.2004

               LT

               Europos Sąjungos oficialusis leidinys

               L 330/16

         EUROPOS PARLAMENTO SPRENDIMAS
   2004 m. balandžio 21 d.
   uždaryti šeštojo, septintojo ir aštuntojo Vystymo fondų sąskaitas už 2002 finansinius metus
   (2004/722/EB)

    ---documentbreak---

               21.4.2004

               LT

               Europos Sąjungos oficialusis leidinys

               L 330/16

         EUROPOS PARLAMENTO REZOLIUCIJA
   kurioje pateikiamos pastabos, lydinčios sprendimą dėl šeštojo, septintojo ir aštuntojo Vystymo fondų biudžeto įvykdymo patvirtinimo Komisijai už 2002 finansinius metus


title: 2014 m. rugsėjo 15 d. Europos Parlamento biuro sprendimas, kuriuo iš dalies keičiamos Europos Parlamento narių statuto įgyvendinimo taisyklės

text:
30.9.2014

               LT

               Europos Sąjungos oficialusis leidinys

               C 340/3

         EUROPOS PARLAMENTO BIURO SPRENDIMAS
   2014 m. rugsėjo 15 d.
   kuriuo iš dalies keičiamos Europos Parlamento narių statuto įgyvendinimo taisyklės
   2014/C 340/04
   EUROPOS PARLAMENTO BIURAS,
   atsižvelgdamas į Sutartį dėl Europos Sąjungos veikimo, ypač į jos 223 straipsnio 2 dalį,
   atsižvelgdamas į Europos Parlamento narių statutą (1) (toliau – Statutas),
   atsižvelgdamas į Europos Parlamento darbo tvarkos taisyklių 10 ir 25 straipsnius,
   kadangi:

               (1)

               kai kuriems Europos Parlamento nariams toliau mokamas atlyginimas, pereinamojo laikotarpio pašalpa ir pensija pagal jų valstybės narės sistemą, nes šie nariai 2009 m. pasinaudojo Statuto 25 straipsnyje numatyta galimybe. Pagal Statuto 26 straipsnio 2 dalį toks pasirinkimas yra „galutinis ir neatšaukiamas“ ir, remiantis Statuto 25 straipsnio 1 dalimi, galioja visam kadencijos laikotarpiui;

               (2)

               pagal Europos Parlamento narių statuto įgyvendinimo taisyklių (2) (toliau – Įgyvendinimo taisyklės) 81 straipsnio 4 dalį tokie Parlamento nariai išlaiko teisę iš Parlamento gauti kompensaciją už sveikatos priežiūros išlaidas, jei gauna valstybės narės pensiją ir neturi pirminio sveikatos draudimo;

               (3)

               taikant Įgyvendinimo taisyklių 81 straipsnio 4 dalį paaiškėjo, kad šios dalies nuostatos neapima visų aplinkybių, kuriomis Parlamento nariai turėtų turėti teisę prašyti, kad Parlamentas kompensuotų sveikatos priežiūros išlaidas;

               (4)

               tais atvejais, kai Parlamento narys savo įgaliojimų vykdymo laikotarpiu suserga sunkia pripažinta liga, dėl kurios negali vykdyti įgaliojimų, Parlamentas, priklausomai nuo to, ar įvykdytos atitinkamos sąlygos, turėtų užtikrinti, kad tol, kol tai bus būtina medicininiu požiūriu, būtų tęsiamas reikalingas gydymas;

               (5)

               visų pirma, sveikatos priežiūros išlaidų kompensavimas turėtų apsiriboti tais atvejais, kai sunkią ligą sukėlė įvykis, kuris atsitiko vykdant įgaliojimus ir dėl kurio Parlamento narys nebegalėjo toliau jų vykdyti, šią ligą Parlamentas sunkia liga pripažino įgaliojimų vykdymo laikotarpiu ir ligos gydymas buvo pradėtas Parlamento nariui vykdant įgaliojimus;

               (6)

               be to, tais atvejais, kai dalį sveikatos priežiūros išlaidų dengia valstybės narės, Parlamento atsakomybė už tokias išlaidas turėtų būti tik papildomojo pobūdžio,

         PRIĖMĖ ŠĮ SPRENDIMĄ:
   1 straipsnis
   Įgyvendinimo taisyklių 81 straipsnis papildomas šia dalimi:

      „5.   Buvę Parlamento nariai, gaunantys pensiją pagal nacionalinę sistemą pritaikius Statuto 25 arba 29 straipsnius ir sergantys sunkia pripažinta liga, turi teisę gauti kompensaciją už sveikatos priežiūros išlaidas, patirtas tęsiant taikomą gydymą, šiose Įgyvendinimo taisyklėse numatytomis sąlygomis, jei:

                  a)

                  sunkią ligą sukėlė įvykis, kuris atsitiko Parlamento nariui vykdant įgaliojimus ir dėl kurio Parlamento narys nebegalėjo toliau jų vykdyti,

                  b)

                  Parlamentas šią ligą pripažino sunkia liga Parlamento nariui vykdant įgaliojimus, ir

                  c)

                  ligos gydymas buvo pradėtas Parlamento nariui vykdant įgaliojimus.

            Jei buvęs Parlamento narys turi pirminį sveikatos draudimą, ši teisė yra papildoma, t. y. galioja tik dėl tų išlaidų, kurios nepadengiamos pagal pirminį draudimą.“

   2 straipsnis
   1.   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   2.   Šis sprendimas taikomas nuo 2014 m. liepos 1 d.

      (1)  2005 m. rugsėjo 28 d. Europos Parlamento sprendimas 2005/684/EB, Euratomas dėl Europos Parlamento narių statuto priėmimo (OL L 262, 2005 10 7, p. 1).

      (2)  2008 m. gegužės 19 d. ir birželio 9 d. Europos Parlamento biuro sprendimas dėl Europos Parlamento narių statuto įgyvendinimo taisyklių (OL C 159, 2009 7 13, p. 1).


title: 2005/25/EB, Euratomas: 2004 m. birželio 21 d. Tarybos sprendimas, dėl Ekonomikos ir socialinių reikalų komiteto Švedijos nario skyrimo

text:
19.1.2005

               LT

               Europos Sąjungos oficialusis leidinys

               L 15/8

         TARYBOS SPRENDIMAS,
   2004 m. birželio 21 d.
   dėl Ekonomikos ir socialinių reikalų komiteto Švedijos nario skyrimo
   (2005/25/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 259 straipsnį,
   atsižvelgdama į Europos atominės energijos bendrijos steigimo sutartį, ypač į jos 167 straipsnį,
   atsižvelgdama į 2002 m. rugsėjo 17 d. Tarybos sprendimą 2002/758/EB, Euratomas dėl Ekonomikos ir socialinių reikalų komiteto narių skyrimo laikotarpiui nuo 2002 m. rugsėjo 21 d. iki 2006 m. rugsėjo 20 d. (1),

         atsižvelgdama į Švedijos Vyriausybės pasiūlytą kandidatūrą,
   gavusi Europos Sąjungos Komisijos nuomonę,
   NUSPRENDĖ:
   Vienintelis straipsnis
   Thomas JANSON skiriamas Ekonomikos ir socialinių reikalų komiteto nariu vietoj Uno WESTERLUND likusiam pastarojo asmens kadencijos laikui iki 2006 m. rugsėjo 20 d.

      Priimta Liuksemburge, 2004 m. birželio 21 d.

            Tarybos vardu

            Pirmininkas

         J. WALSH

      (1)  OL L 253, 2002 9 21, p. 9.


Svarbus teisinis pranešimas

|

31985D0071

1984 m. gruodžio 21 d. Komisijos Sprendimas dėl cheminių medžiagų sąrašo, pranešto pagal Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo

Oficialusis leidinys L 030 , 02/02/1985 p. 0033 - 0034 specialusis leidimas suomių kalba: skyrius 13 tomas 14 p. 0150  specialusis leidimas ispanų kalba: skyrius 13 tomas 18 p. 0196  specialusis leidimas švedų kalba: skyrius 13 tomas 14 p. 0150  specialusis leidimas portugalų kalba skyrius 13 tomas 18 p. 0196  CS.ES skyrius 13 tomas 008 p. 5  - 6 ET.ES skyrius 13 tomas 008 p. 5  - 6 HU.ES skyrius 13 tomas 008 p. 5  - 6 LT.ES skyrius 13 tomas 008 p. 5  - 6 LV.ES skyrius 13 tomas 008 p. 5  - 6 MT.ES skyrius 13 tomas 008 p. 5  - 6 PL.ES skyrius 13 tomas 008 p. 5  - 6 PL.ES skyrius 13 tomas 008 p. 6  - 6 SK.ES skyrius 13 tomas 008 p. 5  - 6 SL.ES skyrius 13 tomas 008 p. 5  - 6

		Komisijos Sprendimas1984 m. gruodžio 21 d.dėl cheminių medžiagų sąrašo, pranešto pagal Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo(85/71/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1967 m. birželio 27 d. Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [1] su paskutiniais pakeitimais, padarytais Direktyva 79/831/EEB [2], ypač į jos 13 straipsnį,kadangi Direktyvos 67/548/EEB 13 straipsnio 2 dalyje numatyta, kad Komisija turi saugoti pagal direktyvą skelbiamų cheminių medžiagų sąrašą;kadangi Direktyvos 67/548/EEB 13 straipsnio 3 dalyje numatyta, kad dėl sąrašo formos ir jame pateikiamos informacijos turi būti nuspręsta 21 straipsnyje nustatyta tvarka;kadangi sąrašas turėtų būti skelbiamas įgyvendinant Direktyvos 67/548/EEB tikslą, būtent – apsaugoti žmogų ir aplinką nuo rizikos veiksnių dėl naujų cheminių medžiagų pateikimo į rinką;kadangi šiame sprendime numatytos priemonės atitinka Direktyvų dėl techninių kliūčių panaikinimo pavojingų medžiagų ir preparatų derinimo su technikos pažanga komiteto nuomonę,PRIĖMĖ ŠĮ SPRENDIMĄ:1 straipsnisCheminių medžiagų sąrašas, kurį Komisija turi saugoti pagal Direktyvos 67/548/EEB 13 straipsnio 2 dalį, toliau – Sąrašas, turi būti sudarytas pagal priede nurodytas nuostatas.2 straipsnisCheminių medžiagų, apie kurias pagal Direktyvos 67/548/EEB 6 straipsnį buvo pranešta iki EINECS inventorizavimo sąrašo išleidimo metų liepos 1 d., sąrašas turi būti paskelbtas Europos Bendrijų oficialiajame leidinyje ne vėliau kaip iki tų pačių metų gruodžio 31 d. Sąrašo priedai turi būti paskelbti Europos Bendrijų oficialiajame leidinyje ne vėliau kaip iki kiekvienų kitų metų gruodžio 31 d. ir apimti laikotarpį nuo praėjusių metų liepos 1 d. iki paskelbimo metų birželio 30 d.Priimta Briuselyje, 1984 m. gruodžio 21 d.Komisijos varduKarl-Heinz narjesKomisijos narys[1] OL 196, 1967 8 16, p.1.[2] OL L 259, 1979 10 15, p. 10.--------------------------------------------------PRIEDASSąrašo sudarymo tvarka:1. Sąrašą parengia ir saugoja Komisija, jam sudaryti naudodama informaciją, kurią pagal direktyvos 9 straipsnį pateikia valstybių narių kompetentingos institucijos.2. Apie kiekvieną cheminę medžiagą sąraše turi būti ši informacija:- pranešimo numeris,- cheminės medžiagos identifikavimas.Be to, kai pavojinga cheminė medžiaga įtraukiama į direktyvos I priedo sąrašą su cheminės medžiagos EEB numeriu, sąraše nurodomas jos klasifikavimas pagal direktyvos 4 straipsnį.3. Atsižvelgiant į straipsnio 4 dalies nuostatas, cheminė medžiaga identifikuojama:- jos prekiniu (-iais) pavadinimu (-ais) ir- jos cheminiu pavadinimu pagal IUPAC nomenklatūrą.4. Valstybės narės kompetentingos institucijos prašymu pagal direktyvos 11 straipsnį cheminė medžiaga gali būti identifikuojama nurodant tik jos prekinį (-ius) pavadinimą (-us), pranešėjo pateiktą pagal direktyvos 6 straipsnio 1 dalį.Jei tai pavojinga cheminė medžiaga, taip ją galima identifikuoti tol, kol ji bus įtraukta į direktyvos I priedą. Ją įtraukus į I priedą, sąraše nurodomi priede pateikti pavadinimai.Jei cheminė medžiaga neklasifikuojama kaip pavojinga, taip ją galima identifikuoti ne ilgiau kaip trejus metus nuo jos pirmojo įtraukimo į sąrašą. Tačiau jei vykdant direktyvos 7 straipsnio 3 dalies reikalavimus atitinkama kompetentinga institucija mano, kad cheminis pavadinimas pagal IUPAC nomenklatūrą atskleistų informaciją apie komercinį naudojimą arba gamybą, ir kol ta kompetentinga institucija laiko tai būtinu, cheminė medžiaga įrašoma nurodant vien tik jos prekinį (-ius) pavadinimą (-us).--------------------------------------------------


title: 2017 m. vasario 27 d. Tarybos sprendimas (BUSP) 2017/348, kuriuo pratęsiamas Europos Sąjungos specialiojo įgaliotinio Kosove įgaliojimų terminas (Šis pavadinimas nekeičia pozicijų dėl statuso ir atitinka JT ST rezoliuciją 1244(1999) bei Tarptautinio Teisingumo Teismo nuomonę dėl Kosovo nepriklausomybės deklaracijos. )

text:
28.2.2017

                  LT

                  Europos Sąjungos oficialusis leidinys

                  L 50/75

            TARYBOS SPRENDIMAS (BUSP) 2017/348
      2017 m. vasario 27 d.
      kuriuo pratęsiamas Europos Sąjungos specialiojo įgaliotinio Kosove įgaliojimų terminas (*1)

      EUROPOS SĄJUNGOS TARYBA,
      atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
      atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
      kadangi:

                  (1)

                  2016 m. rugpjūčio 4 d. Taryba priėmė Sprendimą (BUSP) 2016/1338, kuriuo iš dalies keičiamas Sprendimas (BUSP) 2015/2052, kuriuo pratęsiamas Europos Sąjungos specialiojo įgaliotinio Kosove (1) įgaliojimų terminas ir Europos Sąjungos specialiąja įgaliotine (toliau – ES specialusis įgaliotinis) Kosove skiriama Nataliya APOSTOLOVA. ES specialiojo įgaliotinio įgaliojimų terminas baigiasi 2017 m. vasario 28 d.;

                  (2)

                  ES specialiojo įgaliotinio įgaliojimų terminas turėtų būti pratęstas tolesniam 16 mėnesių laikotarpiui;

                  (3)

                  ES specialusis įgaliotinis vykdys savo įgaliojimus tokiomis aplinkybėmis, kurios gali pablogėti ir galėtų sutrukdyti siekti Sutarties 21 straipsnyje nustatytų Sąjungos išorės veiksmų tikslų,

            PRIĖMĖ ŠĮ SPRENDIMĄ:
      1 straipsnis
      Europos Sąjungos specialusis įgaliotinis
      ES specialiosios įgaliotinės Nataliya APOSTOLOVA įgaliojimų terminas pratęsiamas iki 2018 m. birželio 30 d. Taryba, remdamasi Politinio ir saugumo komiteto (toliau – PSK) įvertinimu bei Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, gali nuspręsti ES specialiojo įgaliotinio įgaliojimus nutraukti anksčiau.
      2 straipsnis
      Politikos tikslai
      ES specialiojo įgaliotinio įgaliojimai grindžiami Sąjungos politikos Kosove tikslais. Šie tikslai apima vieno iš svarbiausių vaidmenų atlikimą siekiant, kad būtų sukurtas stabilus, perspektyvus, taikus, demokratinis ir daugiatautis Kosovas, stiprinant stabilumą regione ir prisidedant prie bendradarbiavimo regione ir gerų kaimyniškų santykių Vakarų Balkanuose, taip pat kuriant Kosovą, kuris būtų įsipareigojęs laikytis teisinės valstybės principo bei užtikrinti mažumų ir kultūros bei religinio paveldo apsaugą, remiant Kosovo europinę perspektyvą ir suartėjimą su Sąjunga atsižvelgiant į regiono perspektyvą ir pagal Europos Sąjungos bei Europos atominės energijos bendrijos ir Kosovo stabilizacijos ir asociacijos susitarimą (2) (toliau – Stabilizacijos ir asociacijos susitarimas) ir Tarybos sprendimą (ES) 2015/1988 (3) bei vadovaujantis atitinkamomis Tarybos išvadomis.
      3 straipsnis
      Įgaliojimai
      Kad būtų pasiekti politikos tikslai, ES specialiajam įgaliotiniui suteikiami šie įgaliojimai:

                  a)

                  teikti Sąjungos rekomendacijas ir paramą politiniame procese;

                  b)

                  skatinti bendrą Sąjungos politinį koordinavimą Kosove;

                  c)

                  skatinti aktyvesnį Sąjungos dalyvavimą vykdant veiklą visame Kosove ir užtikrinti, kad toks dalyvavimas būtų darnus ir veiksmingas;

                  d)

                  vietoje teikti politines rekomendacijas Europos Sąjungos teisinės valstybės misijos Kosove (EULEX KOSOVO) vadovui, be kita ko, su vykdomosiomis pareigomis susijusių klausimų politiniais aspektais;

                  e)

                  užtikrinti Sąjungos veiksmų Kosove nuoseklumą ir darną, be kita ko, vietoje vadovaujant EULEX pereinamajam procesui, kol galiausiai veikla bus perduota atitinkamai ES specialiajam įgaliotiniui/ES biurui ir (arba) vietos valdžios institucijoms;

                  f)

                  remti Kosovo europinę perspektyvą ir suartėjimą su Sąjunga atsižvelgiant į regiono europinę perspektyvą ir pagal Stabilizacijos ir asociacijos susitarimą ir Tarybos sprendimą (ES) 2015/1988 bei vadovaujantis atitinkamomis Tarybos išvadomis, pasitelkiant tikslines viešosios komunikacijos priemones ir Sąjungos informavimo veiklą, skirtą užtikrinti Kosovo visuomenės geresnį su Sąjunga susijusių reikalų supratimą ir paramą, įskaitant EULEX veiklą;

                  g)

                  visomis turimomis priemonėmis ir būdais, remiant ES biurui Kosove, stebėti, padėti ir palengvinti pažangą įgyvendinant politinius, ekonominius ir Europos prioritetus, atsižvelgiant į atitinkamus institucijų įgaliojimus ir atsakomybę, ir remti Stabilizacijos ir asociacijos susitarimo įgyvendinimą, be kita ko, vykdant Europos reformų darbotvarkę;

                  h)

                  prisidėti prie pagarbos žmogaus teisėms ir pagrindinėms laisvėms, įskaitant moterų ir vaikų teises bei laisves, ir mažumų apsaugos plėtojimo ir stiprinimo Kosove pagal Sąjungos žmogaus teisių politiką ir Sąjungos gaires dėl žmogaus teisių;

                  i)

                  padėti įgyvendinti Belgrado ir Prištinos dialogą, kuriam tarpininkauja Sąjunga;

                  j)

                  remti atitinkamai specialiųjų bylų kolegijos ir specialiųjų bylų prokuratūros įgaliojimus, be kita ko, komunikacijos ir informavimo priemonėmis.

            4 straipsnis
      Įgaliojimų vykdymas
      1.   ES specialusis įgaliotinis yra atsakingas už įgaliojimų vykdymą; jis yra pavaldus vyriausiajam įgaliotiniui.
      2.   PSK palaiko ypatingus ryšius su ES specialiuoju įgaliotiniu, o su Taryba ES specialusis įgaliotinis bendrauja pirmiausia per šį komitetą. PSK teikia ES specialiajam įgaliotiniui strategines konsultacijas ir nurodo politinę kryptį pagal savo įgaliojimus, nedarydamas poveikio vyriausiojo įgaliotinio įgaliojimams.
      3.   ES specialusis įgaliotinis savo veiksmus glaudžiai koordinuoja su Europos išorės veiksmų tarnyba (toliau – EIVT) ir atitinkamais jos padaliniais.
      5 straipsnis
      Finansavimas
      1.   Su ES specialiojo įgaliotinio įgaliojimų vykdymu laikotarpiu nuo 2017 m. kovo 1 d. iki 2018 m. birželio 30 d. susijusioms išlaidoms padengti skiriama orientacinė finansavimo suma yra 3 615 000 EUR.
      2.   Išlaidos tvarkomos pagal Sąjungos bendrajam biudžetui taikomas procedūras ir taisykles. ES specialiojo įgaliotinio viešojo pirkimo sutarčių skyrimo procedūrose fiziniai ir juridiniai asmenys dalyvauja be apribojimų. Be to, ES specialiojo įgaliotinio perkamoms prekėms netaikomos jokios kilmės taisyklės.
      3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis yra atskaitingas Komisijai.
      6 straipsnis
      Darbuotojų grupės sudarymas ir sudėtis
      1.   ES specialiajam įgaliotiniui vykdyti jo įgaliojimus ir bendrai prisidėti prie visų Sąjungos veiksmų Kosove darnos, matomumo ir veiksmingumo padeda specialieji darbuotojai. ES specialusis įgaliotinis sudaro savo darbuotojų grupę, neviršydamas ES specialiojo įgaliotinio įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
      2.   Valstybės narės, Sąjungos institucijos ir EIVT gali pasiūlyti deleguoti darbuotojus dirbti su ES specialiuoju įgaliotiniu. Atlyginimą tokiems deleguotiems darbuotojams moka atitinkamai siunčiančioji valstybė narė, siunčiančioji Sąjungos institucija arba EIVT. Valstybių narių į Sąjungos institucijas arba EIVT deleguoti ekspertai taip pat gali būti komandiruojami dirbti su ES specialiuoju įgaliotiniu. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
      3.   Visi deleguoti darbuotojai administraciniu požiūriu lieka pavaldūs atitinkamai siunčiančiajai valstybei narei, siunčiančiajai Sąjungos institucijai arba EIVT ir vykdo savo pareigas bei veikia ES specialiojo įgaliotinio įgaliojimų labui.
      7 straipsnis
      ES specialiojo įgaliotinio ir ES specialiojo įgaliotinio personalo privilegijos ir imunitetai
      Su priimančiosiomis šalimis atitinkamai susitariama dėl ES specialiojo įgaliotinio ir ES specialiojo įgaliotinio personalo narių užduočių įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir EIVT šiuo tikslu teikia visą reikalingą paramą.
      8 straipsnis
      ES įslaptintos informacijos saugumas
      1.   ES specialusis įgaliotinis ir ES specialiojo įgaliotinio darbuotojų grupės nariai laikosi saugumo principų ir būtiniausių standartų, nustatytų Tarybos sprendimu 2013/488/ES (4).
      2.   Vyriausiajam įgaliotiniui suteikiami įgaliojimai laikantis ES įslaptintos informacijos apsaugai užtikrinti skirtų saugumo taisyklių NATO/KFOR atskleisti šiems veiksmams parengtą ES įslaptintą informaciją ir dokumentus, pažymėtus ne aukštesnio kaip „CONFIDENTIEL UE/ES CONFIDENTIAL“ lygio slaptumo žyma.
      3.   Vyriausiajam įgaliotiniui suteikiami įgaliojimai, atsižvelgiant į ES specialiojo įgaliotinio veiklos poreikius, Jungtinėms Tautoms (JT) ir Europos saugumo ir bendradarbiavimo organizacijai (ESBO) laikantis ES įslaptintos informacijos apsaugai užtikrinti skirtų saugumo taisyklių atskleisti šiems veiksmams parengtą ES įslaptintą informaciją ir dokumentus, pažymėtus ne aukštesnio kaip „RESTREINT UE/ES RESTRICTED“ lygio slaptumo žyma. Šiuo tikslu sudaromi vietos susitarimai.
      4.   Vyriausiajam įgaliotiniui suteikiami įgaliojimai su šiuo sprendimu susijusioms trečiosioms šalims atskleisti neįslaptintus ES dokumentus, susijusius su Tarybos svarstymais dėl veiksmų, kuriems pagal Tarybos darbo tvarkos taisyklių 6 straipsnio 1 dalį taikomas profesinės paslapties reikalavimas.
      9 straipsnis
      Galimybė susipažinti su informacija ir logistinė parama
      1.   Valstybės narės, Komisija ir Tarybos Generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
      2.   Prireikus Sąjungos delegacija ir (arba) valstybės narės regione teikia logistinę paramą.
      10 straipsnis
      Saugumas
      ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas ES specialiojo įgaliotinio įgaliojimų ir atsižvelgdamas į saugumo padėtį jo atsakomybei priskirtoje teritorijoje, imasi visų praktiškai įgyvendinamų priemonių tiesiogiai ES specialiajam įgaliotiniui pavaldaus personalo saugumui užtikrinti, visų pirma:

                  a)

                  sudarydamas konkretų saugumo planą, grindžiamą EIVT gairėmis, kuriame numatomos konkrečios fizinės, organizacinės ir procedūrinės saugumo priemonės, kuris reglamentuoja personalo saugaus atvykimo į atsakomybei priskirtą teritoriją ir judėjimo toje teritorijoje valdymą, taip pat saugumo incidentų valdymą, ir kuriame numatomas nenumatytų atvejų planas ir evakuacijos planas;

                  b)

                  užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl sąlygų atsakomybei priskirtoje teritorijoje;

                  c)

                  užtikrindamas, kad prieš atvykstant arba atvykus į atsakomybei priskirtą teritoriją visiems ES specialiojo įgaliotinio darbuotojų grupės nariams, kurie turi būti dislokuoti už Sąjungos ribų, įskaitant vietoje pasamdytus darbuotojus, būtų organizuotas atitinkamas mokymas saugumo klausimais, atsižvelgiant į EIVT priskirtus rizikos lygius toje teritorijoje;

                  d)

                  užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui bei Komisijai raštu teikdamas jų įgyvendinimo ir kitų saugumo klausimų ataskaitas, sudarančias pažangos ataskaitos ir įgaliojimų vykdymo ataskaitos dalį.

            11 straipsnis
      Ataskaitų teikimas
      ES specialusis įgaliotinis vyriausiajam įgaliotiniui reguliariai teikia ataskaitas žodžiu ir raštu. ES specialusis įgaliotinis reguliariai teikia ataskaitas PSK. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos platinamos per sistemą COREU. ES specialusis įgaliotinis gali teikti ataskaitas Užsienio reikalų tarybai. Pagal Sutarties 36 straipsnį ES specialusis įgaliotinis gali dalyvauti informuojant Europos Parlamentą.
      12 straipsnis
      Koordinavimas
      1.   ES specialusis įgaliotinis prisideda prie Sąjungos veiksmų vieningumo, nuoseklumo ir veiksmingumo užtikrinimo bei padeda užtikrinti, kad visos Sąjungos priemonės ir valstybių narių veiksmai būtų vykdomi suderintai siekiant Sąjungos politikos tikslų. ES specialiojo įgaliotinio veikla atitinkamai derinama su Komisijos veikla bei su kitų tame regione veikiančių ES specialiųjų įgaliotinių veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas.
      2.   Veiksmų vietoje palaikomas glaudus ryšys su atitinkamais valstybių narių atstovybių vadovais ir Sąjungos delegacijų vadovais regione. Jie deda visas įmanomas pastangas, kad padėtų ES specialiajam įgaliotiniui vykdyti jo įgaliojimus. ES specialusis įgaliotinis vietoje teikia politines rekomendacijas EULEX KOSOVO vadovui, be kita ko, su vykdomosiomis pareigomis susijusių klausimų politiniais aspektais. ES specialusis įgaliotinis ir civilinių operacijų vadas prireikus konsultuojasi tarpusavyje.
      3.   ES specialusis įgaliotinis taip pat palaiko ryšius su atitinkamais vietos organais ir kitais tarptautiniais bei regioniniais subjektais veiksmų vietoje.
      4.   ES specialusis įgaliotinis kartu su kitais veiksmų vietoje esančiais Sąjungos subjektais užtikrina informacijos platinimą ir veiksmų vietoje esančių Sąjungos subjektų keitimąsi informacija, kad padėtis būtų kuo labiau vienodai suprantama ir vertinama.
      13 straipsnis
      Pagalba pretenzijų atveju
      ES specialusis įgaliotinis ir jo personalas teikia pagalbą, susijusią su atsaku į bet kokias pretenzijas ir prievoles, kylančias dėl ankstesnių ES specialiųjų įgaliotinių Kosove įgaliojimų vykdymo, ir dėl tokių tikslų suteikia administracinę pagalbą bei prieigą prie atitinkamų dokumentų.
      14 straipsnis
      Peržiūra
      Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Ne vėliau kaip iki 2017 m. rugsėjo 30 d. ES specialusis įgaliotinis pateikia Tarybai, vyriausiajam įgaliotiniui ir Komisijai pažangos ataskaitą, o ne vėliau kaip iki 2018 m. kovo 31 d. – išsamią įgaliojimų vykdymo ataskaitą.
      15 straipsnis
      Įsigaliojimas
      Šis sprendimas įsigalioja jo priėmimo dieną.

         Priimta Briuselyje 2017 m. vasario 27 d.

               Tarybos vardu

               Pirmininkas

            K. MIZZI

         (*1)  Šis pavadinimas nekeičia pozicijų dėl statuso ir atitinka JT ST rezoliuciją 1244(1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

         (1)  OL L 212, 2016 8 5, p. 109.

         (2)  OL L 71, 2016 3 16, p. 3.

         (3)  2015 m. spalio 22 d. Tarybos sprendimas (ES) 2015/1988 dėl Europos Sąjungos bei Europos atominės energijos bendrijos ir Kosovo stabilizacijos ir asociacijos susitarimo pasirašymo Sąjungos vardu (OL L 290, 2015 11 6, p. 4).

         (4)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).


title: 2016 m. kovo 14 d. Tarybos sprendimas (ES) 2016/374, kuriuo dėl Kroatijos Respublikos miškų tvarkymo orientacinių lygių, minimalių verčių miškui apibrėžti ir išmetamo šiltnamio efektą sukeliančių dujų kiekio bazinių metų įtraukimo iš dalies keičiamas Europos Parlamento ir Tarybos sprendimas Nr. 529/2013/ES

text:
16.3.2016

               LT

               Europos Sąjungos oficialusis leidinys

               L 70/20

         TARYBOS SPRENDIMAS (ES) 2016/374
   2016 m. kovo 14 d.
   kuriuo dėl Kroatijos Respublikos miškų tvarkymo orientacinių lygių, minimalių verčių miškui apibrėžti ir išmetamo šiltnamio efektą sukeliančių dujų kiekio bazinių metų įtraukimo iš dalies keičiamas Europos Parlamento ir Tarybos sprendimas Nr. 529/2013/ES
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į Kroatijos Respublikos stojimo aktą, ypač į jo 50 straipsnį,
   atsižvelgdama į Europos Komisijos pasiūlymą,
   kadangi:

               (1)

               Kroatijos stojimo akto 50 straipsnyje nustatyta, kad tais atvejais, kai dėl stojimo būtina daryti iki įstojimo dienos institucijų priimtų aktų adaptacijas ir kai būtinos adaptacijos nebuvo numatytos Stojimo akte ar jo prieduose, Taryba, remdamasi Komisijos pasiūlymu, kvalifikuota balsų dauguma tuo tikslu priima būtinus aktus, jei pirminis aktas nebuvo priimtas Komisijos;

               (2)

               Europos Parlamento ir Tarybos sprendimo Nr. 529/2013/ES (1) II, V ir VI prieduose atitinkamai nustatyti valstybių narių miškų tvarkymo orientaciniai lygiai, minimalios vertės miškui apibrėžti ir išmetamo kiekio baziniai metai arba laikotarpis;

               (3)

               2013 m. liepos 1 d. Kroatijos Respublikai įstojus į Europos Sąjungą, į Sprendimo Nr. 529/2013/ES II, V ir VI priedus turėtų būti įrašyti konkretūs orientaciniai lygiai, vertės miškui apibrėžti ir Kroatijos baziniai metai;

               (4)

               todėl Sprendimas Nr. 529/2013/ES turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas Nr. 529/2013/ES iš dalies keičiamas taip:

               1)

               II priede po Bulgarijai skirto įrašo įterpiama:

                           „Kroatija

                           – 6 289 “.

               2)

               V priede po Bulgarijai skirto įrašo atitinkamai ploto (ha), medžių lajos dangos (%) ir medžių aukščio (m) skiltyse įterpiama:

                           „Kroatija

                           0,1

                           10

                           2“.

               3)

               VI priede po Bulgarijai skirto įrašo įterpiama:

                           „Kroatija

                           1990“.

         2 straipsnis
   Šis sprendimas skirtas valstybėms narėms.

      Priimta Briuselyje 2016 m. kovo 14 d.

            Tarybos vardu

            Pirmininkas

         M.H.P. VAN DAM

      (1)  2013 m. gegužės 21 d. Europos Parlamento ir Tarybos sprendimas Nr. 529/2013/ES dėl naudojant žemę, keičiant žemės naudojimą ir vykdant miškininkystės veiklą išmetamo ir absorbuojamo šiltnamio efektą sukeliančių dujų kiekio apskaitos taisyklių ir informacijos apie su šia veikla susijusius veiksmus (OL L 165, 2013 6 18, p. 80).


title: 2012/214/ES: 2012 m. balandžio 24 d. Tarybos sprendimas, kuriuo skiriamas Regionų komiteto Vokietijai atstovaujantis pakaitinis narys

text:
26.4.2012

               LT

               Europos Sąjungos oficialusis leidinys

               L 114/17

         TARYBOS SPRENDIMAS
   2012 m. balandžio 24 d.
   kuriuo skiriamas Regionų komiteto Vokietijai atstovaujantis pakaitinis narys
   (2012/214/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Heino VAHLDIECK kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2015 m. sausio 25 d. Regionų komiteto pakaitiniu nariu skiriamas:

               —

               Heiko HECHT, Mitglied des Europa-ausschusses der Hamburgischen Bürgerschaft.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. balandžio 24 d.

            Tarybos vardu

            Pirmininkas

         N. WAMMEN

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2013/60/ES: 2013 m. sausio 22 d. Tarybos sprendimas, kuriuo skiriami Regionų komiteto Austrijai atstovaujantys du pakaitiniai nariai

text:
25.1.2013

               LT

               Europos Sąjungos oficialusis leidinys

               L 22/22

         TARYBOS SPRENDIMAS
   2013 m. sausio 22 d.
   kuriuo skiriami Regionų komiteto Austrijai atstovaujantys du pakaitiniai nariai
   (2013/60/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Austrijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Achill RUMPOLD ir Bernadette MENNEL kadencijai tapo laisvos Regionų komiteto pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto pakaitiniais nariais skiriami:

               —

               Wolfgang WALDNER, Landesrat beim Amt der Kärntner Landesregierung,

               —

               Gabriele NUSSBAUMER, Landtagspräsidentin.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. sausio 22 d.

            Tarybos vardu

            Pirmininkas

         M. NOONAN

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2011 m. vasario 28 d. Tarybos sprendimas 2011/137/BUSP dėl ribojamųjų priemonių atsižvelgiant į padėtį Libijoje

text:
3.3.2011

               LT

               Europos Sąjungos oficialusis leidinys

               L 58/53

         TARYBOS SPRENDIMAS 2011/137/BUSP
   2011 m. vasario 28 d.
   dėl ribojamųjų priemonių atsižvelgiant į padėtį Libijoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2011 m. vasario 23 d. Europos Sąjunga pareiškė esanti labai susirūpinusi dėl susidariusios padėties Libijoje. ES griežtai pasmerkė smurtą ir jėgos naudojimą prieš civilius gyventojus bei labai apgailestavo dėl represijų prieš taikius demonstrantus.

               (2)

               ES dar kartą pakartojo raginanti nedelsiant nutraukti jėgos naudojimą ir imtis priemonių, kad būtų atsižvelgta į teisėtus gyventojų reikalavimus.

               (3)

               2011 m. vasario 26 d. Jungtinių Tautų Saugumo Taryba (toliau – Saugumo Taryba) priėmė Rezoliuciją 1970 (toliau – JT ST rezoliucija 1970 (2011)), kuria buvo nustatytos ribojamosios priemonės Libijai ir asmenims bei subjektams, susijusiems su rimtais Libijos žmonių žmogaus teisių pažeidimais, įskaitant susijusius su išpuoliais prieš civilius gyventojus ir gamybos įrenginius, įvykdytais pažeidžiant tarptautinę teisę.

               (4)

               Atsižvelgdama į padėties Libijoje rimtumą, ES mano, jog būtina nustatyti papildomas ribojamąsias priemones.

               (5)

               Be to, Sąjunga turi imtis papildomų veiksmų, kad būtų įgyvendintos tam tikros priemonės,

         PRIĖMĖ ŠĮ SPRENDIMĄ:
   1 straipsnis
   1.   Valstybių narių nacionaliniams subjektams arba iš valstybių narių teritorijų ar per jas, arba naudojantis jų jurisdikcijai priklausančiais laivais ar orlaiviais, draudžiama Libijai tiesiogiai ar netiesiogiai tiekti, parduoti ar perduoti visų rūšių ginklus ir su jais susijusius reikmenis, įskaitant šaunamuosius ginklus ir šaudmenis, karines transporto priemones ir įrangą, sukarintą įrangą ir šių objektų atsargines dalis, taip pat įrangą, kuri galėtų būti panaudota vidaus represijoms, nesvarbu, ar valstybių narių teritorija yra jų kilmės vieta.
   2.   Draudžiama:

               a)

               fiziniams ar juridiniams asmenims, subjektams arba organizacijoms Libijoje arba naudojimui Libijoje tiesiogiai ar netiesiogiai teikti techninę pagalbą, mokymą ar kitokią pagalbą, įskaitant ginkluotų samdinių suteikimą, susijusius su karine veikla ar 1 dalyje nurodytų objektų tiekimu, priežiūra ir naudojimu;

               b)

               fiziniams ar juridiniams asmenims, subjektams arba organizacijoms Libijoje arba naudojimui Libijoje tiesiogiai ar netiesiogiai teikti finansinę paramą, susijusią su karine veikla ar 1 dalyje nurodytų objektų tiekimu, priežiūra ir naudojimu;

               c)

               sąmoningai ir apgalvotai dalyvauti veikloje, kuria siekiama nesilaikyti arba dėl kurios nesilaikoma a arba b punktuose nurodytų draudimų.

         2 straipsnis
   1.   1 straipsnis netaikomas:

               a)

               žudyti nepritaikytos karinės įrangos arba įrangos, kuri galėtų būti naudojama vidaus represijoms, skirtos naudoti tik humanitariniais ar apsaugos tikslais, tiekimui, pardavimui ar perdavimui;

               b)

               kitokiam ginklų ir su jais susijusius reikmenų tiekimui, pardavimui ar perdavimui;

               c)

               techninės pagalbos, mokymo ar kitokios pagalbos, įskaitant personalą, susijusių su tokia įranga, teikimui;

               d)

               finansinės paramos, susijusios su tokia įranga, teikimui;

         iš anksto patvirtinus, tam tikrais atvejais, pagal JT ST rezoliucijos 1970 (2011) 24 punktą įsteigtam komitetui (toliau – Komitetas).
   2.   1 straipsnis netaikomas apsauginių rūbų, įskaitant neperšaunamas liemenes ir karinius šalmus, kuriuos į Libiją laikinai ir tik asmeniniam naudojimui eksportuoja JT personalas, Europos Sąjungos ar jos valstybių narių personalas, žiniasklaidos atstovai, humanitarinę pagalbą bei pagalbą vystymuisi teikiantys darbuotojai bei su šia veikla susijęs personalas, tiekimui, pardavimui ar perdavimui.
   3 straipsnis
   Valstybių narių nacionaliniams subjektams naudojantis jų jurisdikcijai priklausančiais laivais ar orlaiviais draudžiama iš Libijos pirkti 1 straipsnio 1 dalyje minėtus objektus, nesvarbu, ar Libijos teritorija yra jų kilmės vieta.
   4 straipsnis
   1.   Derindamos veiksmus su nacionalinės valdžios institucijomis, laikydamosi nacionalinės teisės aktų ir tarptautinės teisės, visų pirma jūros teisės ir atitinkamų tarptautinių civilinės aviacijos susitarimų, valstybės narės savo teritorijoje, įskaitant jų oro uostus ir jūrų uostus, tikrina visus į Libiją ir iš jos gabenamus krovinius, jei jos turi patikimos informacijos, kad krovinyje yra objektų, kuriuos pagal šį sprendimą yra draudžiama tiekti, parduoti, perduoti ar eksportuoti.
   2.   Aptikusios objektus, kuriuos pagal šį sprendimą yra draudžiama tiekti, parduoti, perduoti ar eksportuoti, valstybės narės juos konfiskuoja ir pašalina (pavyzdžiui, sunaikina, padaro netinkamais naudoti, patalpina į sandėlį arba perduoda kitai valstybei, nei kilmės ar paskirties valstybė, pašalinti).
   3.   Valstybės narės, remdamosi savo nacionalinės teisės aktais, bendradarbiauja atliekant pagal 1 ir 2 dalį vykdomus tikrinimus ir šalinimą.
   4.   Į Libiją ir iš jos krovinius gabenantiems orlaiviams ir laivams taikomas reikalavimas prieš atvykimą ir prieš išvykimą pateikti papildomos informacijos apie visas prekes, įgabenamas į valstybę narę ir išgabenamas iš jos.
   5 straipsnis
   1.   Valstybės narės imasi būtinų priemonių, kad užkirstų kelią atvykimui į jų teritorijas ar tranzitui per jas:

               a)

               JT ST rezoliucijos 1970 (2011) I priede išvardytiems asmenims ir kitiems asmenims, kuriuos nurodo Saugumo Taryba arba Komitetas pagal JT ST rezoliucijos 1970 (2011) 22 punktą, nurodytiems I priedo sąraše;

               b)

               į I priedo sąrašą neįtrauktiems asmenims, kurie yra susiję su nurodymu vykdyti rimtus Libijos žmonių žmogaus teisių pažeidimus, jų valdymu ar kitokiu vadovavimu juos atliekant ar prie jų yra prisidėję, be kita ko, būdami susiję su išpuolių prieš civilius gyventojus ir gamybos įrenginius planavimu, valdymu, nurodymu juos vykdyti ir jų vykdymu, pažeidžiant tarptautinę teisę, įskaitant apšaudymą iš oro, ar prie to prisidėję, arba kurie veikia tų asmenų pavedimu ar jų vardu arba jiems vadovaujant, nurodytiems II priedo sąraše.

         2.   1 dalis neįpareigoja valstybės narės atsisakyti įleisti į savo teritoriją savo piliečių.
   3.   1 dalies a punktas netaikomas tais atvejais, kai Komitetas nustato, kad:

               a)

               kelionė yra pateisinama dėl humanitarinio poreikio, įskaitant religines pareigas; ar

               b)

               taikant išimtį būtų prisidėta siekiant taikos ir nacionalinio susitaikymo Libijoje bei stabilumo regione.

         4.   1 dalies a punktas netaikomas, kai:

               a)

               atvykimas ar tranzitas yra būtinas vykdant teisminį procesą; ar

               b)

               kai kiekvienu konkrečiu atveju kuri nors valstybė narė nustato, kad toks atvykimas ar tranzitas yra būtinas siekiant taikos ir stabilumo Libijoje, ir tai nustačiusi ta valstybė per 48 valandas pateikia atitinkamą pranešimą Komitetui.

         5.   1 dalies b punktas neturi įtakos atvejams, kai valstybė narė turi laikytis įsipareigojimų pagal tarptautinę teisę, būtent:

               a)

               kaip tarptautinės tarpvyriausybinės organizacijos priimančioji šalis;

               b)

               kaip JT rengiamos ar globojamos tarptautinės konferencijos priimančioji šalis;

               c)

               pagal daugiašalį susitarimą dėl privilegijų ir imunitetų; arba

               d)

               pagal 1929 m. Šventojo Sosto (Vatikano Miesto Valstybės) ir Italijos sudarytą Taikinimo sutartį (Laterano paktą).

         6.   5 dalis taikoma ir tais atvejais, kai valstybė narė yra Europos saugumo ir bendradarbiavimo organizacijos (toliau – ESBO) priimančioji šalis.
   7.   Taryba tinkamai informuojama apie visus atvejus, kai valstybė narė taiko išimtį pagal 5 ar 6 dalis.
   8.   Valstybės narės gali taikyti pagal 1 dalies b punktą nustatytų priemonių išimtis, kai kelionė yra pateisinama dėl skubaus humanitarinio poreikio arba dėl dalyvavimo tarpvyriausybiniuose susitikimuose, įskaitant tuos, kuriuos remia Sąjunga arba kurių priimančioji šalis yra ESBO pirmininkaujanti valstybė narė, kuriuose vyksta politinis dialogas tiesiogiai propaguojantis demokratiją, žmogaus teises ir teisinės valstybės principus Libijoje.
   9.   Valstybė narė, ketinanti taikyti 8 dalyje nurodytas išimtis, apie tai raštu praneša Tarybai. Laikoma, kad išimtis yra taikoma, jeigu viena ar daugiau Tarybos narių per dvi darbo dienas nuo tada, kai buvo gautas pranešimas apie siūlomą išimtį, raštu nepareiškia prieštaravimo. Jei viena ar daugiau Tarybos narių pareiškia prieštaravimą, Taryba kvalifikuota balsų dauguma gali nuspręsti leisti taikyti siūlomą išimtį.
   10.   Tais atvejais, kai pagal 5, 6 ir 8 dalis valstybė narė leidžia priede išvardytiems asmenims atvykti į savo teritoriją ar per ją vykti tranzitu, leidimas galioja tik tuo tikslu, kuriam jis buvo suteiktas, ir tik tiems asmenims, kuriems jis suteiktas.
   6 straipsnis
   1.   Visos lėšos, kitas finansinis turtas ir ekonominiai ištekliai, kurie tiesiogiai ar netiesiogiai nuosavybės teise priklauso arba kuriuos kontroliuoja:

               a)

               JT ST rezoliucijos 1970 (2011) II priede išvardyti asmenys ir subjektai bei kiti asmenys ir subjektai, kuriuos nurodo Saugumo Taryba arba Komitetas pagal JT ST rezoliucijos 1970 (2011) 22 punktą, arba jų vardu ir jiems vadovaujant veikiantys asmenys ir subjektai, arba jiems nuosavybės teise priklausantys ar jų kontroliuojami subjektai, nurodyti III priedo sąraše;

               b)

               į III priedo sąrašą neįtraukti asmenys ir subjektai, kurie yra susiję su nurodymu įvykdyti rimtus Libijos žmonių žmogaus teisių pažeidimus, jų valdymu ar kitokiu vadovavimu juos atliekant ar prie jų yra prisidėję, be kita ko, būdami susiję su išpuolių prieš civilius gyventojus ir gamybos įrenginius planavimu, valdymu, nurodymu juos vykdyti ir jų vykdymu, pažeidžiant tarptautinę teisę, įskaitant apšaudymą iš oro, ar prie to prisidėję, arba jų vardu ir jiems vadovaujant veikiantys asmenys ar subjektai, arba jiems nuosavybės teise priklausantys ar jų kontroliuojami subjektai, kaip nurodyti IV priedo sąraše,

         įšaldomos.
   2.   Neleidžiama 1 dalyje nurodytiems fiziniams ar juridiniams asmenims ar subjektams arba jų naudai tiesiogiai ar netiesiogiai naudotis lėšomis, kitu finansiniu turtu ar ekonominiais ištekliais.
   3.   Išimtys gali būti taikomos lėšoms, finansiniam turtui ir ekonominiams ištekliams, kurie:

               a)

               būtini pagrindinėms išlaidoms, įskaitant mokėjimą už maisto produktus, nuomą arba hipoteką, vaistus ir medicininį gydymą, mokesčius, draudimo įmokas bei komunalines paslaugas;

               b)

               skirti išimtinai pagrįstiems profesiniams mokesčiams sumokėti ir patirtoms išlaidoms, susijusioms su teisinių paslaugų teikimu, kompensuoti pagal nacionalinės teisės aktus; ar

               c)

               skirti išimtinai mokesčiams arba paslaugų mokesčiams sumokėti pagal nacionalinius teisės aktus už įšaldytų lėšų, kito finansinio turto ir ekonominių išteklių kasdienį aptarnavimą ar laikymą;

         kai atitinkama valstybė narė Komitetui praneša, kai taikoma, apie ketinimą leisti naudotis tokiomis lėšomis, kitu finansiniu turtu ir ekonominiais ištekliais, o Komitetas per penkias darbo dienas nuo tokio pranešimo nepriima neigiamo sprendimo.
   4.   Išimtys taip pat gali būti taikomos lėšoms ir ekonominiams ištekliams, kurie:

               a)

               būtini ypatingoms išlaidoms, atitinkamai valstybei narei apie tai pranešus Komitetui, kai taikoma, ir gavus jo pritarimą; ar

               b)

               yra teismo, administracine ar arbitražo tvarka suvaržyti arba yra teismo sprendimo objektas; šiuo atveju lėšos, kitas finansinis turtas ir ekonominiai ištekliai gali būti naudojami to suvaržymo ar teismo sprendimo vykdymui, jeigu toks suvaržymas arba teismo sprendimas buvo priimti iki JT ST rezoliucijos 1970 (2011) priėmimo dienos ir nėra priimti 1 dalyje nurodyto asmens ar subjekto naudai, atitinkamai valstybei narei atitinkamais atvejais apie tai pranešus Komitetui;

         5.   1 dalis nekliudo nurodytam asmeniui ar subjektui pervesti mokėtiną sumą pagal sutartį, sudarytą iki tokio asmens ar subjekto įtraukimo į sąrašą, jeigu atitinkama valstybė narė nustatė, kad mokėjimo tiesiogiai ar netiesiogiai negauna 1 dalyje nurodytas asmuo arba subjektas, o atitinkama valstybė narė prieš 10 darbo dienų iki tokio leidimo suteikimo praneša Komitetui, kai taikoma, apie ketinimą atlikti ar gauti tokius mokėjimus arba leisti šiam tikslui panaikinti lėšų ar ekonominių išteklių įšaldymą.
   6.   2 dalis netaikoma, kai įšaldytos sąskaitos papildomos:

               a)

               palūkanomis iš šių sąskaitų arba kitomis dėl šių sąskaitų atsirandančiomis pajamomis; arba

               b)

               mokėjimais pagal sutartis, susitarimus ar prievoles, sudarytas arba kilusias iki dienos, kurią toms sąskaitoms pradėtos taikyti ribojamosios priemonės;

         jeigu visoms tokioms palūkanoms, kitoms pajamoms ir mokėjimams toliau taikoma 1 dalis.
   7 straipsnis
   Nepatenkinami jokie nurodytų asmenų ar subjektų, įtrauktų į I, II, III arba IV priedų sąrašus, arba kitų Libijos asmenų ar subjektų, įskaitant Libijos Vyriausybę, arba asmenų ar subjektų, pateikusių ieškinį tų asmenų ar subjektų vardu ar jų naudai, ieškiniai, įskaitant ieškinius dėl kompensavimo arba kitus tokios rūšies ieškinius, pavyzdžiui, priešpriešinius ieškinius arba ieškinius pagal garantiją, susijusius su sutartimi ar sandoriu, kurio vykdymui tiesioginį ar netiesioginį, visapusišką arba dalinį poveikį turėjo taikomos priemonės, nustatytos pagal JT ST rezoliuciją 1970 (2011), įskaitant Sąjungos ar bet kurios valstybės narės priemones, nustatytas įgyvendinant atitinkamus Saugumo Tarybos sprendimus, pagal jų reikalavimus arba su jais susijusias, arba priemones, numatytas šiame sprendime.
   8 straipsnis
   1.   Taryba atlieka I ir III priedų pakeitimus remdamasi Saugumo Tarybos arba Komiteto sprendimais.
   2.   Valstybių narių arba Sąjungos vyriausiojo įgaliotinio užsienio reikalams ir saugumo politikai pasiūlymu Taryba nustato II ir IV prieduose pateiktus sąrašus ir priima jų pakeitimus.
   9 straipsnis
   1.   Jeigu Saugumo Taryba arba Komitetas įtraukia į sąrašą asmenį arba subjektą, Taryba šį asmenį ar subjektą įtraukia į I arba III priedą.
   2.   Jei Taryba nusprendžia asmeniui arba subjektui taikyti 5 straipsnio 1 dalies b punkte ir 6 straipsnio 1 dalies b punkte nurodytas priemones, ji atitinkamai iš dalies pakeičia II ir IV priedus.
   3.   Apie savo sprendimą, įskaitant įtraukimo į sąrašą priežastis, 1 ir 2 dalyse nurodytam asmeniui arba subjektui Taryba praneša tiesiogiai, jei žinomas adresas, arba paskelbdama pranešimą, suteikdama tokiam asmeniui ar subjektui galimybę pateikti pastabas.
   4.   Jeigu pateikiamos pastabos arba pateikiama naujų esminių įrodymų, Taryba peržiūri savo sprendimą ir atitinkamai apie tai informuoja asmenį arba subjektą.
   10 straipsnis
   1.   I, II, III ir IV prieduose pateikiamos atitinkamų asmenų ir subjektų įtraukimo į sąrašą priežastys, kurias Saugumo Taryba arba Komitetas yra pateikę dėl I ir III priedų.
   2.   Be to, I, II, III ir IV prieduose pateikiama informacija, jei jos yra, būtina atitinkamų asmenų ar subjektų tapatybei nustatyti, kurią Saugumo Taryba arba Komitetas yra pateikę dėl I ir III priedų. Teikiant informaciją apie asmenis gali būti nurodomas vardas ir pavardė, įskaitant slapyvardžius, gimimo data ir vieta, pilietybė, paso ir asmens tapatybės kortelės numeriai, lytis, adresas, jei žinomas, taip pat pareigos ar profesija. Teikiant informaciją apie subjektus gali būti nurodomas pavadinimas, registracijos vieta ir data, registracijos numeris ir veiklos vykdymo vieta. I ir III prieduose taip pat nurodoma Saugumo Tarybos arba Komiteto atlikto įtraukimo į sąrašą data.
   11 straipsnis
   Siekiant, kad šiame sprendime išvardintų priemonių poveikis būtų kuo didesnis, Sąjunga skatina trečiąsias valstybes patvirtinti panašias ribojamąsias priemones.
   12 straipsnis
   1.   Šis sprendimas prireikus peržiūrimas, iš dalies keičiamas ar panaikinamas, visų pirma atsižvelgiant į susijusius Saugumo Tarybos sprendimus.
   2.   5 straipsnio 1 dalies b punkte ir 6 straipsnio 1 dalies b punkte nurodytos priemonės peržiūrimos reguliariai ir ne rečiau kaip kas 12 mėnesių. Jas nustojama taikyti atitinkamiems asmenims ir subjektams, jeigu 8 straipsnio 2 dalyje nurodyta tvarka Taryba nustato, kad sąlygos, dėl kurių jos taikomos, nebeegzistuoja.
   13 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. vasario 28 d.

            Tarybos vardu

            Pirmininkas

         MARTONYI J.

      I PRIEDAS

         5 straipsnio 1 dalies a punkte nurodytų asmenų sąrašas

                  1.

                     AL-BAGHDADI, Dr Abdulqader Mohammed

                  Paso numeris: B010574. Gimimo data: 1950 7 1.
                  Revoliucinių komitetų ryšių palaikymo biuro vadovas. Revoliuciniai komitetai vykdė smurtinius veiksmus prieš demonstrantus.
                  Įtraukimo į JT sąrašą data: 2011 2 26.

                  2.

                     DIBRI, Abdulqader Yusef

                  Gimimo data: 1946 m. Gimimo vieta: Hjuonas, Libija.
                  Muammar QADHAFI asmens apsaugos tarnybos vadovas. Atsakingas už režimo saugumą. Praeityje vykdė smurtinius veiksmus prieš disidentus.
                  Įtraukimo į JT sąrašą data: 2011 2 26.

                  3.

                     DORDA, Abu Zayd Umar

                  Išorės saugumo organizacijos direktorius. Lojalus režimui. Išorės žvalgybos agentūros vadovas.
                  Įtraukimo į JT sąrašą data: 2011 2 26

                  4.

                     JABIR, Generolas Majoras Abu Bakr Yunis

                  Gimimo data: 1952 m. Gimimo vieta: Jalo, Libija.
                  Gynybos ministras. Bendrai atsakingas už ginkluotųjų pajėgų veiksmus.
                  Įtraukimo į JT sąrašą data: 2011 2 26.

                  5.

                     MATUQ, Matuq Mohammed

                  Gimimo data: 1956 m. Gimimo vieta: Komasas
                  Už pagalbines tarnybas atsakingas sekretorius. Vyresnysis režimo narys. Dalyvauja Revoliucinių komitetų veikloje. Praeityje dalyvavo malšinant opozicines idėjas ir vykdant smurtinius veiksmus.
                  Įtraukimo į JT sąrašą data: 2011 2 26.

                  6.

                     QADHAF AL-DAM, Sayyid Mohammed

                  Gimimo data: 1948 m. Gimimo vieta: Sirte, Libija.
                  Muammar QADHAFI pusbrolis. Devintajame dešimtmetyje Sayyid dalyvavo disidentų žudynėse ir įtariamas dėl keleto mirčių Europoje. Be to, manoma, kad jis dalyvavo tiekiant ginklus.
                  Įtraukimo į JT sąrašą data: 2011 2 26.

                  7.

                     QADHAFI, Aisha Muammar

                  Gimimo data: 1978 m. Gimimo vieta: Tripolis, Libija.
                  Muammar QADHAFI dukra. Glaudi sąsaja su režimu.
                  Įtraukimo į JT sąrašą data: 2011 2 26.

                  8.

                     QADHAFI, Hannibal Muammar

                  Paso numeris: B/002210. Gimimo data: 1975 9 20. Gimimo vieta: Tripolis, Libija.
                  Muammar QADHAFI sūnus. Glaudi sąsaja su režimu.
                  Įtraukimo į JT sąrašą data: 2011 2 26.

                  9.

                     QADHAFI, Khamis Muammar

                  Gimimo data: 1978. Gimimo vieta: Tripolis, Libija.
                  Muammar QADHAFI sūnus. Glaudi sąsaja su režimu. Vadovauja kariniams daliniams, dalyvaujantiems vykdant demonstracijų represijas.
                  Įtraukimo į JT sąrašą data: 2011 2 26.

                  10.

                     QADHAFI, Mohammed Muammar

                  Gimimo data: 1970 m. Gimimo vieta: Tripolis, Libija.
                  Muammar QADHAFI sūnus. Glaudi sąsaja su režimu.
                  Įtraukimo į JT sąrašą data: 2011 2 26.

                  11.

                     QADHAFI, Muammar Mohammed Abu Minyar

                  Gimimo data: 1942 m. Gimimo vieta: Sirte, Libija.
                  Revoliucijos lyderis, ginkluotųjų pajėgų vyriausiasis vadas. Atsakingas už nurodymą vykdyti demonstracijų represijas ir žmogaus teisių pažeidimus.
                  Įtraukimo į JT sąrašą data: 2011 2 26.

                  12.

                     QADHAFI, Mutassim

                  Gimimo data: 1976 m. Gimimo vieta: Tripolis, Libija.
                  Patarėjas nacionalinio saugumo klausimais. Muammar QADHAFI sūnus. Glaudi sąsaja su režimu.
                  Įtraukimo į JT sąrašą data: 2011 2 26

                  13.

                     QADHAFI, Saadi

                  Paso numeris: 014797. Gimimo data: 1973 5 25. Gimimo vieta: Tripolis, Libija.
                  Specialiųjų pajėgų vadas. Muammar QADHAFI sūnus. Glaudi sąsaja su režimu. Vadovauja kariniams daliniams, dalyvaujantiems vykdant demonstracijų represijas.
                  Įtraukimo į JT sąrašą data: 2011 2 26

                  14.

                     QADHAFI, Saif al-Arab

                  Gimimo data: 1982 m. Gimimo vieta: Tripolis, Libija.
                  Muammar QADHAFI sūnus. Glaudi sąsaja su režimu.
                  Įtraukimo į JT sąrašą data: 2011 2 26

                  15.

                     QADHAFI, Saif al-Islam

                  Paso numeris: B014995. Gimimo data: 1972 6 25 Gimimo vieta: Tripolis, Libija.
                  „Qadhafi Foundation“ direktorius. Muammar QADHAFI sūnus. Glaudi sąsaja su režimu. Kurstantys vieši pareiškimai, skatinantys smurtą prieš demonstrantus.
                  Įtraukimo į JT sąrašą data: 2011 2 26

                  16.

                     AL-SENUSSI, Colonel Abdullah

                  Gimimo data: 1949 m. Gimimo vieta: Sudanas.
                  Karinės žvalgybos direktorius. Karinės žvalgybos struktūrų dalyvavimas vykdant demonstracijų represijas. Praeityje buvo įtarimų dėl dalyvavimo Abu Selimo kalėjimo aukų žudyme. Nuteistas in absentia už UTA lėktuvo susprogdinimą. Muammar QADHAFI svainis.
                  Įtraukimo į JT sąrašą data: 2011 2 26.

      II PRIEDAS

         5 straipsnio 1 dalies b punkte nurodytų asmenų sąrašas

                  Vardas, pavardė

                  Identifikavimo informacija

                  Įtraukimo į sąrašą priežastys

                  Įtraukimo į sąrašą data

                  1.

                  ABDULHAFIZ, pulkininkas Mas’ud

                  Pareigos: Ginkluotųjų pajėgų vadas

                  Trečiasis ginkluotųjų pajėgų vadovavimo grandinėje Svarbus vaidmuo karinės žvalgybos srityje

                  2011 2 28

                  2.

                  ABDUSSALAM, Abdussalam Mohammed

                  Pareigos: Išorės saugumo organizacijos kovos su terorizmu padalinio vadovas
                  Gimimo data: 1952 m.
                  Gimimo vieta: Tripolis, Libija

                  Žinomas Revoliucinio komiteto narys. Artimas Muammar QADHAFI bendrininkas.

                  2011 2 28

                  3.

                  ABU SHAARIYA

                  Pareigos: Išorės saugumo organizacijos vadovo pavaduotojas

                  Žinomas režimo vykdomosios struktūros narys. Muammar QADHAFI svainis.

                  2011 2 28

                  4.

                  ASHKAL, Al-Barrani

                  Pareigos: Karinės žvalgybos direktoriaus pavaduotojas

                  Vyresnysis režimo vykdomosios struktūros narys.

                  2011 2 28

                  5.

                  ASHKAL, Omar

                  Pareigos: Revoliucinių komitetų judėjimo vadovas
                  Gimimo vieta: Sirtas, Libija

                  Revoliuciniai komitetai vykdė smurtinius veiksmus prieš demonstrantus.

                  2011 2 28

                  6.

                  QADHAF AL-DAM, Ahmed Mohammed

                  Gimimo data: 1952 m.
                  Gimimo vieta: Egiptas

                  Muammar QADHAFI pusbrolis. Manoma, kad nuo 1995 m. jis vadovauja elitinės armijos batalionui, atsakingam už M. Qadhafi asmens apsaugą, ir atlieka vieną iš pagrindinių vaidmenų Išorės saugumo organizacijoje. Jis dalyvauja planuojant operacijas prieš Libijos disidentus užsienyje ir tiesiogiai dalyvavo teroristinėje veikloje.

                  2011 2 28

                  7.

                  AL-BARASSI, Safia Farkash

                  Gimimo data: 1952 m.
                  Gimimo vieta: al Baida, Libija

                  Muammar QADHAFI žmona.
                  Glaudi sąsaja su režimu.

                  2011 2 28

                  8.

                  SALEH, Bachir

                  Gimimo data: 1946 m.
                  Gimimo vieta: Traghen

                  Šalies vadovo kabineto vadovas.
                  Glaudi sąsaja su režimu.

                  2011 2 28

                  9.

                  General TOHAMI, Khaled

                  Gimimo data: 1946 m.
                  Gimimo vieta: Genzur

                  Vidaus saugumo biuro direktorius.
                  Glaudi sąsaja su režimu.

                  2011 2 28

                  10.

                  FARKASH, Mohammed Boucharaya

                  Gimimo data: 1949 m. liepos 1 d.
                  Gimimo vieta: al Baida

                  Išorės saugumo biuro žvalgybos skyriaus direktorius.
                  Glaudi sąsaja su režimu.

                  2011 2 28

      III PRIEDAS

         6 straipsnio 1 dalies a punkte nurodytų asmenų ir subjektų sąrašas

                  1.

                     QADHAFI, Aisha Muammar

                  Gimimo data: 1978 m. Gimimo vieta: Tripolis, Libija.
                  Muammar QADHAFI dukra. Glaudi sąsaja su režimu.
                  Įtraukimo į JT sąrašą data: 2011 2 26.

                  2.

                     QADHAFI, Hannibal Muammar

                  Paso numeris: B/002210. Gimimo data: 1975 9 20. Gimimo vieta: Tripolis, Libija.
                  Muammar QADHAFI sūnus. Glaudi sąsaja su režimu.
                  Įtraukimo į JT sąrašą data: 2011 2 26.

                  3.

                     QADHAFI, Khamis Muammar

                  Gimimo data: 1978 m. Gimimo vieta: Tripolis, Libija.
                  Muammar QADHAFI sūnus. Glaudi sąsaja su režimu. Vadovauja kariniams daliniams, dalyvaujantiems vykdant demonstracijų represijas.
                  Įtraukimo į JT sąrašą data: 2011 2 26.

                  4.

                     QADHAFI, Muammar Mohammed Abu Minyar

                  Gimimo data: 1942 m. Gimimo vieta: Sirte, Libija.
                  Revoliucijos lyderis, ginkluotųjų pajėgų vyriausiasis vadas. Atsakingas už nurodymą vykdyti demonstracijų represijas ir žmogaus teisių pažeidimus.
                  Įtraukimo į JT sąrašą data: 2011 2 26.

                  5.

                     QADHAFI, Mutassim

                  Gimimo data: 1976 m. Gimimo vieta: Tripolis, Libija.
                  Patarėjas nacionalinio saugumo klausimais. Muammar QADHAFI sūnus. Glaudi sąsaja su režimu.
                  Įtraukimo į JT sąrašą data: 2011 2 26.

                  6.

                     QADHAFI, Saif al-Islam

                  „Qadhafi Foundation“ direktorius. Paso numeris: B014995. Gimimo data: 1972 6 25. Gimimo vieta: Tripolis, Libija.
                  Muammar QADHAFI sūnus. Glaudi sąsaja su režimu. Kurstantys vieši pareiškimai, skatinantys smurtą prieš demonstrantus.
                  Įtraukimo į JT sąrašą data: 2011 2 26.

      IV PRIEDAS

         6 straipsnio 1 dalies b punkte nurodytų asmenų ir subjektų sąrašas

                  Vardas, pavardė

                  Identifikavimo informacija

                  Įtraukimo į sąrašą priežastys

                  Įtraukimo į sąrašą data

                  1.

                  ABDULHAFIZ, pulkininkas Mas’ud

                  Pareigos: Ginkluotųjų pajėgų vadas

                  Trečiasis ginkluotųjų pajėgų vadovavimo grandinėje Svarbus vaidmuo karinės žvalgybos srityje

                  2011 2 28

                  2.

                  ABDUSSALAM, Abdussalam Mohammed

                  Pareigos: Išorės saugumo organizacijos kovos su terorizmu padalinio vadovas
                  Gimimo data: 1952 m.
                  Gimimo vieta: Tripolis, Libija

                  Žinomas Revoliucinio komiteto narys. Artimas Muammar QADHAFI bendrininkas.

                  2011 2 28

                  3.

                  ABU SHAARIYA

                  Pareigos: Išorės saugumo organizacijos vadovo pavaduotojas

                  Žinomas režimo vykdomosios struktūros narys. Muammar QADHAFI svainis.

                  2011 2 28

                  4.

                  ASHKAL, Al-Barrani

                  Pareigos: Karinės žvalgybos direktoriaus pavaduotojas

                  Vyresnysis režimo vykdomosios struktūros narys.

                  2011 2 28

                  5.

                  ASHKAL, Omar

                  Pareigos: Revoliucinių komitetų judėjimo vadovas
                  Gimimo vieta: Sirtas, Libija

                  Revoliuciniai komitetai vykdė smurtinius veiksmus prieš demonstrantus.

                  2011 2 28

                  6.

                  AL-BAGHDADI, Dr Abdulqader Mohammed

                  Pareigos: Revoliucinių komitetų ryšių palaikymo biuro vadovas.
                  Paso Nr.: B010574
                  Gimimo data: 1950 7 1

                  Revoliuciniai komitetai vykdė smurtinius veiksmus prieš demonstrantus.

                  2011 2 28

                  7.

                  DIBRI, Abdulqader Yusef

                  Pareigos: Muammar QADHAFI asmens apsaugos tarnybos vadovas
                  Gimimo data: 1946 m.
                  Gimimo vieta: Hjuonas, Libija

                  Atsakingas už režimo saugumą. Praeityje vykdė smurtinius veiksmus prieš disidentus.

                  2011 2 28

                  8.

                  DORDA, Abu Zayd Umar

                  Pareigos: Išorės saugumo organizacijos direktorius

                  Lojalus režimui. Išorės žvalgybos agentūros vadovas.

                  2011 2 28

                  9.

                  JABIR, Generolas Majoras Abu Bakr Yunis

                  Pareigos: Gynybos ministras.
                  Gimimo data: 1952 m.
                  Gimimo vieta: Jalo, Libija

                  Bendrai atsakingas už ginkluotųjų pajėgų veiksmus.

                  2011 2 28

                  10.

                  MATUQ, Matuq Mohammed

                  Pareigos: Už pagalbines tarnybas atsakingas sekretorius.
                  Gimimo data: 1956 m.
                  Gimimo vieta: Komasas

                  Vyresnysis režimo vykdomosios struktūros narys. Dalyvauja Revoliucinių komitetų veikloje. Praeityje dalyvavo malšinant opozicines idėjas ir vykdant smurtinius veiksmus.

                  2011 2 28

                  11.

                  QADHAF AL-DAM, Ahmed Mohammed

                  Gimimo data: 1952 m.
                  Gimimo vieta: Egiptas

                  Muammar QADHAFI pusbrolis. Manoma, kad nuo 1995 m. jis vadovauja elitinės armijos batalionui, atsakingam už M. Qadhafi asmens apsaugą, ir atlieka vieną iš pagrindinių vaidmenų Išorės saugumo organizacijoje. Jis dalyvauja planuojant operacijas prieš Libijos disidentus užsienyje ir tiesiogiai dalyvavo teroristinėje veikloje.

                  2011 2 28

                  12.

                  QADHAF AL-DAM, Sayyid Mohammed

                  Gimimo data: 1948 m.
                  Gimimo vieta: Sirtas, Libija

                  Muammar QADHAFI pusbrolis. Devintajame dešimtmetyje Sayyid dalyvavo disidentų žudynėse ir įtariamas dėl keleto mirčių Europoje. Be to, manoma, kad jis dalyvavo tiekiant ginklus.

                  2011 2 28

                  13.

                  QADHAFI, Mohammed Muammar

                  Pareigos: Libijos pašto ir telekomunikacijų bendrovės pirmininkas
                  Gimimo data: 1970 m.
                  Gimimo vieta: Tripolis, Libija

                  Muammar QADHAFI sūnus. Glaudi sąsaja su režimu.

                  2011 2 28

                  14.

                  QADHAFI, Saadi

                              Pareigos: Specialiųjų pajėgų vadas.

                              Paso Nr.: 014797

                              Gimimo data: 1973 5 25

                              Gimimo vieta: Tripolis, Libija

                  Muammar QADHAFI sūnus. Glaudi sąsaja su režimu. Vadovauja kariniams daliniams, dalyvaujantiems vykdant demonstracijų represijas.

                  2011 2 28

                  15.

                  QADHAFI, Saif al-Arab

                  Gimimo data: 1982 m.
                  Gimimo vieta: Tripolis, Libija

                  Muammar QADHAFI sūnus. Glaudi sąsaja su režimu.

                  2011 2 28

                  16.

                  AL-SENUSSI, Pulkininkas Abdullah (Al-Megrahi)

                  Pareigos: Karinės žvalgybos direktorius.
                  Gimimo data: 1949 m.
                  Gimimo vieta: Sudanas

                  Karinės žvalgybos struktūrų dalyvavimas vykdant demonstracijų represijas. Praeityje buvo įtarimų dėl dalyvavimo Abu Selimo kalėjimo aukų žudyme. Nuteistas in absentia už UTA lėktuvo susprogdinimą. Muammar QADHAFI svainis.

                  2011 2 28

                  17.

                  AL-BARASSI, Safia Farkash

                  Gimimo data: 1952 m.
                  Gimimo vieta: al Baida, Libija

                  Muammar QADHAFI žmona.
                  Glaudi sąsaja su režimu.

                  2011 2 28

                  18.

                  SALEH, Bachir

                  Gimimo data: 1946 m.
                  Gimimo vieta: Traghen

                  Šalies vadovo kabineto vadovas.
                  Glaudi sąsaja su režimu.

                  2011 2 28

                  19.

                  General TOHAMI, Khaled

                  Gimimo data: 1946 m.
                  Gimimo vieta: Genzur

                  Vidaus saugumo biuro direktorius.
                  Glaudi sąsaja su režimu.

                  2011 2 28

                  20.

                  FARKASH, Mohammed Boucharaya

                  Gimimo data: 1949 m. liepos 1 d.
                  Gimimo vieta: al Baida

                  Išorės saugumo biuro žvalgybos skyriaus direktorius.
                  Glaudi sąsaja su režimu.

                  2011 2 28


title: 2017 m. birželio 26 d. Tarybos sprendimas, kuriuo atnaujinama Europos profesinio mokymo plėtros centro valdančiosios tarybos sudėtis

text:
28.6.2017

               LT

               Europos Sąjungos oficialusis leidinys

               C 204/2

         TARYBOS SPRENDIMAS
   2017 m. birželio 26 d.
   kuriuo atnaujinama Europos profesinio mokymo plėtros centro valdančiosios tarybos sudėtis
   (2017/C 204/03)
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Danijos Vyriausybės pateiktą kandidatūrą,
   kadangi:

               (1)

               2015 m. liepos 14 d. (2) ir 2015 m. rugsėjo 14 d. (3) sprendimais Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2015 m. rugsėjo 18 d. iki 2018 m. rugsėjo 17 d.;

               (2)

               atsistatydinus Lars MORTENSEN tapo laisva Centro valdančiosios tarybos vyriausybių atstovų kategorijos Danijai atstovaujančio nario vieta;

               (3)

               pirmiau minėto Centro valdančiosios tarybos nariai turėtų būti paskirti likusiam dabartinės kadencijos laikui iki 2018 m. rugsėjo 17 d.,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2018 m. rugsėjo 17 d. Europos profesinio mokymo plėtros centro valdančiosios tarybos nariu skiriamas šis asmuo:
   VYRIAUSYBIŲ ATSTOVAI:

               DANIJA

               Lise Lotte TOFT

         2 straipsnis
   Šis sprendimas informaciniais tikslais skelbiamas Europos Sąjungos oficialiajame leidinyje.

      Priimta Liuksemburge 2017 m. birželio 26 d.

            Tarybos vardu

            Pirmininkas

         J. MIZZI

      (1)  OL L 39, 1975 2 13, p. 1.

      (2)  OL C 232, 2015 7 16, p. 2.

      (3)  OL C 305, 2015 9 16, p. 2.


title: 2006/538/EB,Euratomas: 2006 m. sausio 24 d. Tarybos ir Komisijos sprendimas dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę (PBS), protokolo dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimo prie PBS ir PBS pritaikomųjų pataisų sudarymo

text:
16.8.2006

               LT

               Europos Sąjungos oficialusis leidinys

               L 224/21

      TARYBOS IR KOMISIJOS SPRENDIMAS

   2006 m. sausio 24 d.
   dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę (PBS), protokolo dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimo prie PBS ir PBS pritaikomųjų pataisų sudarymo
   (2006/538/EB, Euratomas)
   EUROPOS SĄJUNGOS TARYBA IR EUROPOS BENDRIJŲ KOMISIJA,
   atsižvelgdamos į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies paskutinį sakinį, 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies antruoju sakiniu ir 300 straipsnio 3 dalies pirmąja pastraipa,
   atsižvelgdamos į Europos atominės energijos bendrijos steigimo sutartį, ypač į jos 101 straipsnio antrąją pastraipą,
   atsižvelgdamos į 2003 m. Stojimo sutartį, ypač į jos 2 straipsnio 3 dalį,
   atsižvelgdamos į 2003 m. Stojimo aktą, ypač į jo 6 straipsnio 2 dalį,
   atsižvelgdamos į Komisijos pasiūlymą,
   atsižvelgdamos į Europos Parlamento nuomonę (1),
   atsižvelgdamos į Tarybos pritarimą pagal Europos atominės energijos steigimo sutarties 101 straipsnį,
   kadangi:

               (1)

               Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę (PBS), protokolas dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimo prie PBS ir PBS pritaikomųjų pataisų buvo pasirašytas Europos bendrijos ir valstybių narių vardu 2004 m. balandžio 29 d. pagal Tarybos sprendimą 2006/537/EB (2).

               (2)

               Kol Protokolas įsigalios, jis laikinai taikomas nuo įstojimo dienos.

               (3)

               Protokolas turėtų būti patvirtintas,

         NUSPRENDĖ:
   1 straipsnis
   Europos bendrijos, Europos atominės energijos bendrijos ir valstybių narių vardu patvirtinamas Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Ukrainos partnerystę (PBS), protokolas dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos prisijungimo prie PBS ir PBS pritaikomųjų pataisų.
   Protokolo tekstas pridedamas prie šio sprendimo (3).
   2 straipsnis
   Europos bendrijos ir jos valstybių narių vardu Tarybos pirmininkas pateikia Protokolo 4 straipsnyje numatytą pranešimą. Europos atominės energijos bendrijos vardu tokį pranešimą tuo pat metu pateikia Komisijos pirmininkas.

      Priimta Briuselyje, 2006 m. sausio 24 d.

            Tarybos vardu

            Pirmininkas

         K.-H. GRASSER

            Komisijos vardu

            Pirmininkas

         J. M. BARROSO

      (1)  OL C 174 E, 2005 7 14, p. 45.

      (2)  Žr. šio Oficialiojo leidinio 15 p.

      (3)  Žr. šio Oficialiojo leidinio 16 p.


title: 2011 m. rugpjūčio 25 d. Tarybos sprendimas 2011/518/BUSP, kuriuo skiriamas Europos Sąjungos specialusis įgaliotinis Pietų Kaukaze ir krizės Gruzijoje klausimais

text:
27.8.2011

               LT

               Europos Sąjungos oficialusis leidinys

               L 221/5

         TARYBOS SPRENDIMAS 2011/518/BUSP
   2011 m. rugpjūčio 25 d.
   kuriuo skiriamas Europos Sąjungos specialusis įgaliotinis Pietų Kaukaze ir krizės Gruzijoje klausimais
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2006 m. vasario 20 d. Taryba priėmė Bendruosius veiksmus 2006/121/BUSP (1), kuriais Peter SEMNEBY paskirtas Europos Sąjungos specialiuoju įgaliotiniu Pietų Kaukaze. Peter SEMNEBY įgaliojimai baigėsi 2011 m. vasario 28 d.;

               (2)

               2008 m. rugsėjo 25 d. Taryba priėmė Bendruosius veiksmus 2008/760/BUSP (2), kuriais Pierre MOREL paskirtas Europos Sąjungos specialiuoju įgaliotiniu krizės Gruzijoje klausimais. Pierre MOREL įgaliojimai baigiasi 2011 m. rugpjūčio 31 d.;

               (3)

               Europos Sąjungos specialusis įgaliotinis (toliau – ES specialusis įgaliotinis) Pietų Kaukaze ir krizės Gruzijoje klausimais turėtų būti paskirtas laikotarpiui nuo 2011 m. rugsėjo 1 d. iki 2012 m. birželio 30 d.;

               (4)

               ES specialiojo įgaliotinio įgaliojimai bus vykdomi tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Skyrimas
   Philippe LEFORT skiriamas Europos Sąjungos specialiuoju įgaliotiniu (toliau – ES specialusis įgaliotinis) Pietų Kaukaze ir krizės Gruzijoje klausimais laikotarpiui nuo 2011 m. rugsėjo 1 d. iki 2012 m. birželio 30 d. Tarybai priėmus sprendimą Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) siūlymu, ES specialiojo įgaliotinio įgaliojimų terminas gali būti nutrauktas anksčiau.
   2 straipsnis
   Politikos tikslai
   ES specialiojo įgaliotinio įgaliojimai grindžiami su Pietų Kaukazu susijusios Sąjungos politikos tikslais, įskaitant tikslus, nustatytus 2008 m. rugsėjo 1 d. Briuselyje įvykusio neeilinio Europos Vadovų Tarybos susitikimo išvadose ir 2008 m. rugsėjo 15 d. Tarybos išvadose. Tie tikslai yra:

               a)

               remiantis esamais mechanizmais, įskaitant Europos saugumo ir bendradarbiavimo organizaciją (toliau – ESBO) ir jos Minsko grupę, regione vykdyti konfliktų prevenciją, padėti taikiai sureguliuoti jame kilusius konfliktus, įskaitant krizę Gruzijoje ir konfliktą Kalnų Karabache, skatinant pabėgėlių ir šalies viduje perkeltųjų asmenų grįžimą, taip pat kitomis atitinkamomis priemonėmis, ir remti tokio sureguliavimo įgyvendinimą laikantis tarptautinės teisės principų;

               b)

               konstruktyviai bendrauti su pagrindiniais suinteresuotais veikėjais regiono klausimais;

               c)

               skatinti ir remti tolesnį Armėnijos, Azerbaidžano ir Gruzijos ir, atitinkamais atvejais, jų kaimyninių šalių tarpusavio bendradarbiavimą;

               d)

               didinti Sąjungos veiksmingumą ir matomumą regione.

         3 straipsnis
   Įgaliojimai
   Kad būtų pasiekti politikos tikslai, ES specialiajam įgaliotiniui suteikiami šie įgaliojimai:

               a)

               regione plėtoti ryšius su vyriausybėmis, parlamentais, kitais svarbiausiais politikos subjektais, teismais ir pilietine visuomene;

               b)

               skatinti regiono valstybes bendradarbiauti bendro intereso regioniniais klausimais, pavyzdžiui, bendrų grėsmių saugumui, kovos su terorizmu, neteisėta prekyba ir organizuotu nusikalstamumu klausimais;

               c)

               padėti taikiai sureguliuoti konfliktus laikantis tarptautinės teisės principų ir, glaudžiai bendradarbiaujant su Jungtinėmis Tautomis, ESBO ir jos Minsko grupe, sudaryti palankesnes sąlygas tokiam sureguliavimui įgyvendinti;

               d)

               krizės Gruzijoje klausimais:

                           i)

                           padėti rengiantis tarptautinėms diskusijoms, vykstančioms pagal 2008 m. rugpjūčio 12 d. susitarimo 6 punktą (Ženevos tarptautinis dialogas) ir jo 2008 m. rugsėjo 8 d. įgyvendinimo priemones, įskaitant diskusijas dėl susitarimų dėl saugumo ir stabilumo regione, dėl pabėgėlių ir šalies viduje perkeltųjų asmenų klausimo sprendimo remiantis tarptautiniu lygiu pripažintais principais, dėl kitų šalių bendru susitarimu sutartų klausimų;

                           ii)

                           prisidėti nustatant Sąjungos poziciją bei ES specialiojo įgaliotinio lygiu jai atstovauti i papunktyje nurodytų diskusijų metu; ir

                           iii)

                           sudaryti palankesnes sąlygas 2008 m. rugpjūčio 12 d. susitarimui ir jo 2008 m. rugsėjo 8 d. įgyvendinimo priemonėms įgyvendinti;

               e)

               sudaryti palankesnes sąlygas rengti ir įgyvendinti pasitikėjimo stiprinimo priemones;

               f)

               prireikus padėti rengti Sąjungos paramą, skirtą galimai išspręsti konfliktą;

               g)

               intensyvinti Sąjungos dialogą su pagrindiniais susijusiais veikėjais regiono klausimais;

               h)

               padėti Sąjungai toliau plėtoti visapusišką politiką Pietų Kaukazo klausimais;

               i)

               vykdant šiame straipsnyje nustatytą veiklą, prisidėti įgyvendinant ES žmogaus teisių politiką ir ES žmogaus teisių gaires, ypač jų aspektus dėl vaikų ir moterų nuo konfliktų nukentėjusiose vietovėse, pirmiausia stebint pokyčius šioje srityje ir reaguojant į juos.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   Politinis ir saugumo komitetas (toliau – PSK) palaiko ypatingus ryšius su ES specialiuoju įgaliotiniu, o su Taryba ES specialusis įgaliotinis bendrauja pirmiausia pasitelkęs šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nedarant poveikio vyriausiojo įgaliotinio galioms.
   3.   ES specialusis įgaliotinis savo veiklą glaudžiai koordinuoja su Europos išorės veiksmų tarnyba (toliau – EIVT).
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiu nuo 2011 m. rugsėjo 1 d. iki 2012 m. birželio 30 d. susijusioms išlaidoms padengti skiriama orientacinė finansavimo suma yra 1 758 000 EUR.
   2.   Iš 1 dalyje nustatytos sumos finansuojamos išlaidos padengiamos nuo 2011 m. rugsėjo 1 d. Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   ES specialusis įgaliotinis sudaro darbuotojų grupę, neviršydamas savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą tokiems komandiruotiems darbuotojams moka atitinkamai ta valstybė narė, Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti priskirti ES specialiajam įgaliotiniui. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, siunčiančiajai Sąjungos institucijai ar EIVT ir vykdo savo pareigas bei veikia ES specialiojo įgaliotinio įgaliojimų labui.
   7 straipsnis
   ES specialiojo įgaliotinio ir ES specialiojo įgaliotinio personalo privilegijos ir imunitetai
   Su priimančiąja šalimi ar šalimis atitinkamai susitariama dėl ES specialiojo įgaliotinio ir ES specialiojo įgaliotinio personalo narių užduočių įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir Komisija šiuo tikslu teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir ES specialiojo įgaliotinio darbuotojų grupės nariai laikosi saugumo principų ir būtiniausių standartų, nustatytų 2011 m. kovo 31 d. Tarybos sprendimu 2011/292/ES dėl ES įslaptintos informacijos apsaugai užtikrinti skirtų saugumo taisyklių (3).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacijos regione ir valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių viso tiesiogiai jam pavaldaus personalo saugumui užtikrinti, visų pirma:

               a)

               sudarydamas misijai skirtą saugumo planą, kuriame numatomos misijai skirtos fizinės, organizacinės ir procedūrinės saugumo priemonės, reglamentuojančios saugaus personalo atvykimo į misijos teritoriją ir judėjimo toje teritorijoje valdymą bei saugumo incidentų valdymą, ir numatomas nenumatytų atvejų planas ir misijos evakuacijos planas;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją būtų organizuotas visų ES specialiojo įgaliotinio darbuotojų grupės narių, kurie turi būti dislokuoti už Sąjungos ribų, įskaitant vietoje pasamdytus darbuotojus, atitinkamas mokymas saugumo klausimais, atsižvelgiant į nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios laikotarpio vidurio ataskaitos ir įgaliojimų vykdymo ataskaitos dalį.

         11 straipsnis
   Ataskaitų teikimas
   ES specialusis įgaliotinis PSK ir vyriausiajam įgaliotiniui reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. PSK ar vyriausiajam įgaliotiniui rekomendavus, ES specialusis įgaliotinis gali teikti ataskaitas Užsienio reikalų tarybai.
   12 straipsnis
   Koordinavimas
   1.   ES specialusis įgaliotinis remia bendrą Sąjungos politinių veiksmų koordinavimą ir padeda užtikrinti, kad visos Sąjungos priemonės veiksmų vietoje būtų naudojamos suderintai siekiant Sąjungos politikos tikslų. ES specialiojo įgaliotinio veiksmai derinami su Komisijos veiksmais. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Vietos lygiu glaudus ryšys palaikomas su Sąjungos delegacijų vadovais ir valstybių narių atstovybių vadovais, kurie deda visas įmanomas pastangas, kad padėtų ES specialiajam įgaliotiniui vykdyti jo įgaliojimus. ES specialusis įgaliotinis, glaudžiai bendradarbiaudamas su Sąjungos delegacijos Gruzijoje vadovu, vietoje teikia politines rekomendacijas Europos Sąjungos stebėsenos misijos Gruzijoje (EUMM Georgia) vadovui. ES specialusis įgaliotinis ir EUMM Georgia civilinis operacijos vadas prireikus konsultuojasi tarpusavyje. ES specialusis įgaliotinis vietos lygiu taip pat palaiko ryšius su kitais tarptautiniais bei regioniniais veikėjais.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Ne vėliau kaip 2012 m. sausio mėn. pabaigoje ES specialusis įgaliotinis pateikia Tarybai, vyriausiajam įgaliotiniui ir Komisijai pažangos ataskaitą, o pasibaigus ES specialiojo įgaliotinio įgaliojimų terminui – išsamią įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2011 m. rugpjūčio 25 d.

            Tarybos vardu

            Pirmininkas

         M. DOWGIELEWICZ

      (1)  OL L 49, 2006 2 21, p. 14.

      (2)  OL L 259, 2008 9 27, p. 16.

      (3)  OL L 141, 2011 5 27, p. 17.